钦定古今图书集成/明伦汇编/官常典/第290卷 > 元
## 钦定古今图书集成/明伦汇编/官常典/第290卷 > 元

元设大宗正府，置断事官札鲁忽赤。凡诸王、驸马、蒙
古、色目人，一切皆司之。

按《元史百官志》：“大宗正府，秩从一品。国初未有官制，
首置断事官，曰札鲁忽赤，会决庶务。凡诸王、驸马投
下蒙古、色目人等，应犯一切公事，及汉人奸盗诈伪、
蛊毒厌魅、诱掠逃驱轻重罪囚，及边远出征官吏，每
岁从驾分司上都，存留住冬诸事，悉掌之。至元二年，
置十员。三年，置八员。九年，降从一品，银印，止理蒙古”
公事，以诸王为府长，馀悉御位下及诸王之有国者。
又有怯薛人员，奉旨署事，别无颁受宣命。十四年，置
十四员。十五年，置十三员。二十一年，置二十一员。二
十二年，增至三十四员。二十八年，增至四十六员。太
德四年，省五员。十一年，四十一员。皇庆元年，省二员，
以汉人刑名归刑部。泰定元年，复命兼理，置札鲁忽
赤四十二员，令史改为“掾史。”致和元年，以上都、大都
所属蒙古人并怯薛军站色目与汉人相犯者，归宗
正府处断，其馀路、府、州县汉人、蒙古、色目词讼，悉归
有司。刑部掌管正官，札鲁忽赤四十二员，从一品；郎
中二员，从五品；员外郎二员，从六品；都事二员，从七
品；承发架阁库，管勾一员，从八品。掾史十人，蒙古必
阇赤十三人，通事、知印各三人，宣使十人，蒙古书写
一人，典吏三人，库子一人，医人一人，司狱二员。

### 世祖至元十七年夏六月丁丑阿合马请立大府正按元史世祖本纪云云